พพ.เตรียมเสนอเปิดรับซื้อไฟ FiT bidding 800 MWคาดออกประกาศเชิญเอกชนยื่นข้อเสนอปลาย ก.ค.นี้
พพ.เตรียมเสนอเปิดรับซื้อไฟ FiT bidding 800 MW คาดออกประกาศเชิญเอกชนยื่นข้อเสนอปลาย ก.ค.นี้ ส่วนโครงการรับซื้อไฟฟ้าพลังแสงอาทิตย์จากสหกรณ์ คาดว่าจะเสนอให้ กพช.พิจารณาเลื่อนกำหนดการจ่ายไฟฟ้าเข้าสู่ระบบออกไป 1 ปี จากกำหนดเดิม
9 ก.ค. 2558

อธิบดีกรมพัฒนาพลังงานทดแทนและอนุรักษ์พลังงาน (พพ.) เปิดเผยถึงโครงการเปิดรับซื้อไฟฟ้าในระบบการคิดอัตราค่าไฟฟ้าแบบ FiT bidding ราว 800 เมกะวัตต์ คาดว่าจะสามารถนำเสนอเข้าสู่การพิจารณาของคณะกรรมการนโยบายพลังงานแห่งชาติ (กพช.) และออกประกาศเชิญชวนเอกชนเข้ายื่นข้อเสนอ (TOR) ในช่วงปลายเดือน ก.ค.นี้
สำหรับพื้นที่ที่มีสายส่งพร้อมรองรับโครงการดังกล่าว ได้แก่ ภาคกลาง, ภาคตะวันออก และภาคตะวันตก ซึ่งจะกำหนดการจ่ายไฟฟ้าเข้าสู่ระบบในช่วงปี 59-60
ส่วนโครงการรับซื้อไฟฟ้าพลังแสงอาทิตย์จากสหกรณ์ คาดว่าจะเสนอให้ กพช.พิจารณาเลื่อนกำหนดการจ่ายไฟฟ้าเข้าสู่ระบบ (COD) ออกไป 1 ปี จากกำหนดเดิมในช่วงสิ้นเดือน มิ.ย.59 รวมทั้งพิจารณาว่าในจำนวน 800 เมกะวัตต์ที่กำหนดไว้เบื้องต้นนั้นจะรวมโครงการผลิตไฟฟ้าของหน่วยทหาร 300 เมกะวัตต์ไปด้วยหรือไม่
 
ที่มา: สำนักข่าวอินโฟเควสท์